**Gustas Jarusevičius**| Asmeniniai duomenys |
| --- |
| Gimimo data | 2003 m. gegužės 23 d. (20 metų) |
| Gimimo vieta | Alytus, Lietuva |
| Ūgis | 176 cm |
| Svoris | kg |
| Klubai |
| Dabar žaidžia | FK Transinvest |
| **Numeris** | 99 |
| **Pozicija** | puolėjas |
| Profesionalūs klubai\* |
| 2017–20182019–20232024– | DFK DainavaFK ŽalgirisFK Transinvest | 10 0(3)60 0(6)08 0(0) |
| Nacionalinė komanda\*\* |
| 2019  20?? | U–17 rinktinė  U-21 rinktinė | 06 0(3)0? 0(?) |
| \* Skaičiuojama tik pasirodymai ir įvarčiai vietinėje lygoje Duomenys 2024 m. balandžio 14 d..
\*\* Nacionalinės komandos pasirodymų irįvarčių duomenys 2019 m. lapkričio 23 d.. |

**Gustas Jarusevičius** (g. 2003 m. gegužės 23 d.) – Lietuvos futbolininkas, puolėjas.

Karjera
-------

2017 m. žaisdavo Alytaus SRC ekipoje, kartais atstovaudavo Alytaus „Dainavai" Pirmoje lygoje. 2017 m. sužaidė 3 rungtynes Pirmoje lygoje bei kartą LFF taurės turnyre.

2018 m. būdamas penkiolikos metų atstovavo Alytaus „Dainavai" Pirmoje lygoje. Jaunasis žaidėjas atkreipė „Žalgirio" dėmesį.

### FK Žalgiris

Į pagrindinę „Žalgirio" sudėtį kviečiamas nuo 2019 m. Atstovavo komandai A lygoje ir Pirmoje lygoje.

2019 m. lapkričio 22 d. įvykusiose rungtynėse tarp Vilniaus „Žalgirio" ir Klaipėdos „Atlanto" pasižymėjo dviem įvarčiais. Pirmą kartą Vilniaus „Žalgirio" startinėje sudėtyje pasirodęs šešiolikmetis šeštą rungtynių minutę išnaudojo progą ir išvedė žalgiriečius į priekį (1–0), o pirmojo kėlinio pabaigoje išnaudojo dar vieną progą ir padidino rezultatą iki 3–0. Galutinis šių rungtynių rezultatas buvo 5–0 vilniečių naudai. Iš viso 2019 m. A lygos sezone sužaidė penkerias rungtynes, per kurias pasižymėjo dviem įvarčiais.

2021 m. rugpjūčio 9 d. A lygos rungtynėse prieš Gargždų „Bangą" pelnė trečią rungtynių įvartį (3:0). Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai. G.Jarusevičius pasirodė po keitimo 60 min. o 69 pelnė įvartį. Galutinis rungtynių rezultatas 3:0 žalgiriečių naudai.

2021 m. rugpjūčio 29 d. rungtynėse prieš DFK Dainava pasižymėjo pelnydamas įvartį ir įtvirtino rezultatą (4:2); žalgiriečiai nugalėjo varžovus rezultatu 4:2.

2021 m. lapkričio 28 d. rungtynėse prieš FC Džiugas pasirodė po keitimo ir pasižymėjo pelnydamas įvartį. Po tikslaus smūgio žalgiriečiai išsiveržė į priekį 3-2.

2021 m. gruodžio mėn. su žaidėju pasirašyta nauja dvejų metų sutartis.

### FK Transinvest

2024 m. vasario 20 d. tapo žinoma, kad futbolininkas palieka Vilnaus Žalgirį ir karjerą tęs Vilniaus rajono Transinvest klube.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest" klubas. Gustas Jarusevičius šiame susitikime pasirodė po keitimo 57 minutę ir žaidė iki finalinio švilpuko.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2019** | **FK Žalgiris** | 5 | 2 |
| **2020** | **FK Žalgiris** | 7 | 0 |
| **2021** | **FK Žalgiris** | 20 | 3 |
| **2022** | **FK Žalgiris** | 22 | 1 |
| **2023** | **FK Žalgiris** | 6 | 0 |
| **2024** | **FK Transinvest** | 7 | 0 |
|

Spalvų reikšmės: 

     Ekipa žaidė A lygoje;

Rinktinės
---------

Kitados buvo kviečiamas į jaunimo rinktines. Rungtyniavo U–17 rinktinėje. 2019 m. rugsėjo 27 d. rungtynėse prieš Švedijos U–17 pasižymėjo įvarčiu. Po jo pelnyto įvarčio lietuviai pirmavo 1–0, bet persvaros išlaikyti nepavyko ir buvo pralaimėta rezultatu 2–4. Su danų ekipa pasirodė rungtynių pabaigoje (86 min.). O su Farerų salų U–17 žaidė nuo rungtynių pradžios ir pasižymėjo dviem įvarčiais (rungtynių pabaigoje pelnė 11 m. baudinį).

Pasiekimai
----------

**Su FK Žalgiris**

* **A lyga**

čempionas: 2020, 2021, 2022 m.;
vicečempionas: 2019 m.
* **LFF taurės laimėtojas**: 2021, 2022 m.
* **Supertaurė**: 2020 m.

**Su DFK Dainava**

* Pirmos lygos antra vieta: 2018 m.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑  SOCCERWAY: U-17 čempionatas Švedija prieš Lietuvą
15. ↑  SOCCERWAY: U-17 čempionatas Danija prieš Lietuvą
16. ↑  SOCCERWAY: U-17 čempionatas Farerų salos prieš Lietuvą

Nuorodos
--------

* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive


|  |  |  |
| --- | --- | --- |
|  | FK Transinvest sudėtis |  |
| 94 Simone Moschin · 3 Deividas Malžinskas · 5 Ričardas Šveikauskas · 6 Kota Sakurai · 7 Ryonosuke Ohori · 8 Nedas Klimavičius · 9 Otaras Kobachidzė · 10 Henrique Devens · 12 Ignas Kaškelevičius · 14 Yoichi Kawachi · 11 Yuri de Oliveira · 20 Povilas Kiselevskis · 21 Gabrielis Nikonovas · 22 Aleksandras Levšinas · 23 Ivanas Koškošas · 29 Kajus Bička · 44 Artūras Žulpa · 45 Misaki Sato · 55 Erlandas Juška · 75 Ernestas Stočkūnas · 77 Linas Pilibaitis · 79 Serhijus Melašenka · 89 Ernest Černiavskij · 99 Gustas Jarusevičius ·
 |
Treneris: Lietuva Giedrius Barevičius |